ভাৰতৰ ৰেল পৰিবহণৰ ইতিহাস - অসমীয়া ৱিকিপিডিয়া\n1 ভাৰতত ৰেল সংযোগ\n2 ভাৰতীয় ৰেলৰ আৰম্ভণি\nভাৰতত ৰেল সংযোগ[সম্পাদনা কৰক]\nপ্ৰশাসনিক আৰু অৰ্থনৈতিক কাৰণত ব্ৰিটিছে ভাৰতত ৰেলপথ নিৰ্মাণ কৰাৰ বাবে বহুদিন ধৰি গুণা-গঠা কৰি আছিল। তদুপৰি বিশাল ঊপনিবেশখনত নিয়ন্ত্ৰণ ৰখাৰ খাটিৰত দ্ৰুতগতিত সৈন্য সঞ্চালন কৰাও ব্ৰিটিছসকলৰ বাবে আৱশ্যকীয় হৈ পৰিছিল। স্বাভাৱিকতে তাৰ বাবে প্ৰয়োজন আছিল এক বিশাল ৰেলৱে নেটৱৰ্কৰ। এনে উদ্দেশ্য আগত ৰাখি ব্ৰিটিছ সংসদত গৃহীত হোৱা এখন আইনৰ যোগে ১৮৪৯ চনৰ ১ আগষ্টত দি গ্ৰেট ইণ্ডিয়ান পেনিনচুলা ৰেলৱে (Great Indian Peninsula Railway) গঠন কৰা হৈছিল। মুখ্য কাৰ্যলয় স্থাপন কৰা হৈছিল মুম্বইৰ ব'ৰি বন্দৰত। কোম্পানীটোৰ অংশ মূলধন আছিল ৫০,০০০ পাউণ্ড। ১৮৪৯ চনৰ ১৭ আগষ্টত পেনিনচুলা ৰেলৱেই ইষ্ট ইণ্ডিয়া কোম্পানীৰ সৈতে ৫৬ কিঃ মিঃ দৈৰ্ঘৰ এটা ৰেলপথ স্থাপন আৰু পৰিচালনা সম্পৰ্কীয় এখন চুক্তিত আৱদ্ধ হয়। ১৬ এপ্ৰিল ১৮৫৩ তাৰিখটো ভাৰতীয় ৰেল পৰিবহণৰ ইতিহাসৰ এক গুৰুত্বপূৰ্ণ দিন। এই দিনটোতে ভাৰতত মুম্বইৰ ব'ৰি বন্দৰ ষ্টেচনৰ পৰা থানেলৈকে প্ৰথম ৰেলৰ যাত্ৰা আৰম্ভ হৈছিল। ফকলেণ্ড নামৰ সৰু ভাপ ইঞ্জিন এটাই টানি নিয়া ১৪টা ডবাৰ ৰেলখন সিদিনা কোনো সাধাৰণ যাত্ৰী নাছিল। আছিল ৪০০জন বিশিষ্ট ব্যক্তি। ২১ জাই তোপধ্বনিৰে এই ঐতিহাসিক যাত্ৰাৰ শুভাৰম্ভ কৰা হৈছিল আবেলি ৩-৩৫ বজাত। ব'ৰি বন্দৰ ষ্টেচনক পৰৱৰ্তী কালত ভিক্টোৰিয়া টাৰ্মিনাচ আৰু বৰ্তমান ছত্ৰপতি শিৱাজী টাৰ্মিনাছ বুলি নামকৰণ কৰা হ'ল। গ'থিক স্থাপত্যৰ আৰ্হিত নিৰ্মাণ কৰা এই ষ্টেচনটো বিশ্ব ঐতিহ্যৰ তালিকাত স্থান পাইছে।\nমাদ্ৰাজ ৰেলৱে কোম্পানীয়ে ৱেয়াচাপান্দিৰ পৰা (Veyasarpandy) আৰু ৱালাজা ৰ'ড বা আৰকটলৈ (Walajah Road) ৬৩ কিঃমিঃ ৰেলপথ ১৮৫৬ চনৰ ১ জুলাইৰ দিনা মুকলি কৰে। আৰ আৰ ভাণ্ডাৰীয়ে তেওঁৰ 'চাউদাৰ্ণ ৰেলৱে' নামৰ গ্ৰন্থত উল্লেখ কৰিছে যে মাদ্ৰাজ প্ৰেচিডেঞ্চিত ১৮৩৬ চনতে ৩.৫ মাইল (৫.৬ কিঃমিঃ) দৈৰ্ঘৰ এটা ৰেলপথ বহুওৱা হৈছিল। এইটোৱে ভাৰতৰ সৰ্বপ্ৰথম ৰেলপথ। ৰেড হিলৰ পৰা চেইণ্ট থমাচ মাউণ্টৰ শিলৰ খনিলৈকৈ মাত্ৰ শিল কঢ়িওৱাৰ উদ্দেশ্যে এই পথটো নিৰ্মাণ কৰা হৈছিল। তদুপৰি মাদ্ৰাজ প্ৰেচিডেঞ্চিয়ে ১৯৩২ চনত সৰ্বপ্ৰথম ৰেলপথ নিৰ্মাণৰ প্ৰস্থাৱ দাখিল কৰিছিল। ইয়াৰ পাছতহে বেংগল আৰু বোম্বে প্ৰেচিডেঞ্চিয়ে এনে প্ৰস্থাৱ আগবঢ়াইছিল। এলাহাবাদৰ পৰা কানপুৰলৈকে ১১৯ মাইল দৈৰ্ঘৰ ৰেলপথ ১৯৫৯ চনৰ ৩ মাৰ্চত মুকলি কৰা হৈছিল। ই আছিল উত্তৰ ভাৰতৰ প্ৰথম ৰেলপথ। ১৮৮৯ চনত বহুওৱা হৈছিল দিল্লী- আম্বালা- কালকা পথ।\nভাৰতীয় ৰেলৰ আৰম্ভণি[সম্পাদনা কৰক]\nবিশ্ব ঐতিহ্যৰ তালিকাভূক্ত, ভাৰতৰ ব্যস্ততম ৰেল ষ্টেচন ছত্ৰপতি শিৱাজী টাৰ্মিনাছ। পূৰ্বৰ নাম আছিল ক্ৰমে ব'ৰি বন্দৰ আৰু ভিক্টোৰিয়া টাৰ্মিনাচ\n১৯৪৭ চনত ভাৰতে বিভাজিত ৰূপত স্বাধীনতা লাভ কৰিলে। ৰেল নেটৱৰ্কৰ ৪০ শতাংশ পাকিস্তানৰ অন্তৰ্ভুক্ত হ'ল। ফলস্বৰূপে কিছুমান ঠাইৰ সৈতে ৰেল যোগাযোগ বিচ্ছিন্ন হ'ল। বিশেষকৈ অসমৰ সৈতে ভাৰতৰ মূল ভূমিভাগক সংযোগ কৰা ৰেলপথটোৰ এটা অংশ পূব-পাকিস্তানত পৰাত দুই বছৰতকৈ অধিক কাল অসমৰ ৰেল যোগাযোগ বিচ্ছিন্ন হৈ থাকিল।\nঅসম ৰেল সংযোগ প্ৰকল্পৰ অধীনত কিসানগঞ্জ আৰু ফকিৰাগ্ৰাম সংযোগী ৰেলপথ নিৰ্মাণৰ পাছতহে ৰাজ্যখনৰ সৈতে পুনৰ যোগাযোগ স্থাপন হ'ল। অসমৰ বৰাক উপত্যাকা, পঞ্জাব, পশ্চিমবংগ আদি ৰাজ্যৰ বহু কেইটা ৰেলপথ বন্ধ হৈ গ'ল। নতুন পথ নিৰ্মাণ যোগাযোগ সূচল কৰি তোলা হ'ল। স্বাধীনতাৰ পূৰ্বে বহু ঠাইত বিভিন্ন কোম্পানীৰ অধীনত ৰেলসেৱা চলি আছিল।\nস্বাধীনতাৰ পাছত ভাৰতৰ ৰেল পৰিবহণক ৰাষ্ট্ৰীয়তকৰণ কৰা হয় আৰু পৰিচালনাৰ সুবিধাৰ্থে ১৯৫১-৫২ চনত ভাৰতীয় ৰেলক ৬টা জ'নত (Zone) বিভাজন কৰা হয়।\nপূৰ্বৰ ৰেল কোম্পানী\n১৪-৪-১৯৫১ দক্ষিণ ৰেলৱে\nSouthern Railway চেন্নাই দক্ষিণ মাৰহাট্টা ৰেলৱে\nদক্ষিণ ভাৰতীয় ৰেলৱে\n৫-১১-১৯৫১ মধ্য ৰেলৱে\nCentral Railway মুম্বাই গ্ৰেট ইণ্ডিয়ান পেনিনচুলা ৰেলৱে\n৫-১-১৯৫১ পশ্চিম ৰেলৱে\nWestern Railway মুম্বাই বোম্বে বৰোদা আৰু মধ্য ভাৰতীয় ৰেলৱে\n১৪-৪-৯৫২ উত্তৰ ৰেলৱে\nNorthern Railway নতুন দিল্লী পূব পঞ্জাব\nপূব ভাৰতীয় ৰেলৱেৰ ৩, আপাৰ ডিভিজন\nNorth Eastern Railway গোৰখপুৰ অৱোধ\nEastern Railway কলকাতা বংগ-নাগপুৰ ৰেলৱে\nপূব ৰেলৱেৰ বাকী অংশ\nপৰৱৰ্তী পৰ্যায়ত ভাৰতীয় ৰেলৰ আৰু কিছুমান জ'নৰ সৃষ্টি কৰা হয়। শেহতীয়াকৈ ভাৰতীয় ৰেলৰ মুঠ জ'ন ১৬টা। নতুনকৈ স্থাপন কৰা জ'নকেইটা হ'ল-\nNortheast Frontier Railway গুৱাহাটী\n২-১০-১৯৬৬ দক্ষিণ মধ্য ৰেলৱে\nSouth Central চেকেন্দ্ৰাবাদ\n১-১০-২০০২ পূব মধ্য ৰেলৱে\nEast Central Railway হাজীপুৰ\nNorth Western Railway জয়পুৰ\n১-৪-২০০৩ দক্ষিণ পূব মধ্য ৰেলৱে\nSouth East Central Railway বিলাসপুৰ\n১-৪-২০০৩ দক্ষিণ পশ্চিম ৰেলৱে\nSouth Western Railway হুবলী\n১-৪-২০০৩ পশ্চিম মধ্য ৰেলৱে\nWest Central Railway জবলপুৰ\n১-৪-২০০৩ পূব উপকূলীয় ৰেলৱে\nEast Coast Railway ভুৱনেশ্বৰ\n১-৪-২০০৩ উত্তৰ মধ্য ৰেলৱে\n↑ "ভাৰতীয় ৰেলৰ ইতিহাস". http://www.irfca.org/~mrinal/history_ir.html। আহৰণ কৰা হৈছেঃ February 13, 2012.\n↑ "ভাৰতীয় ৰেল জ'ন". http://www.indianrail.gov.in/ir_zones.pdf। আহৰণ কৰা হৈছেঃ April 15, 2012.\nভাৰতীয় ৰেল অনলাইন\nআই আৰ. অনলাইন টিকেট\nভাৰতীয় ৰেলৰ ইতিহাসঃ প্ৰাৰম্ভিক কাল\n"https://as.wikipedia.org/w/index.php?title=ভাৰতৰ_ৰেল_পৰিবহণৰ_ইতিহাস&oldid=254827"ৰ পৰা অনা হৈছে\nএই পৃষ্ঠাখন ১৬ ডিচেম্বৰ, ২০২০ তাৰিখে ১৪ঃ০৩ বজাত অন্তিম সংশোধন কৰা হৈছিল।
